לימור סמימיאן-דרש

לימור סמימיאן-דרש (נולדה ב-8 באוקטובר 1974 באיראן) היא פרופסור בבית הספר למדיניות ציבורית וממשל על שם פדרמן בפקולטה למדעי החברה באוניברסיטה העברית בירושלים. תחומי המחקר שלה כוללים: אנתרופולוגיה וסוציולוגיה של ביטחון ובריאות, היערכות למצבי חירום אזרחיים, תפיסות של סיכון ואי וודאות עתידית. סמימיאן-דרש שירתה כקצינת חינוך בצה"ל והשתחררה בדרגת סגן. את שלושת תאריה האקדמיים קיבלה מהאוניברסיטה העברית בירושלים. בשנת 2001 סיימה בהצטיינות את התואר הראשון בפסיכולוגיה, סוציולוגיה ואנתרופולוגיה. בשנת 2003 סיימה בהצטיינות את התואר השני בסוציולוגיה ארגונית במסלול המחקרי ובשנת 2009 סיימה את לימודי הדוקטורט במחלקה לסוציולוגיה ולאנתרופולוגיה. מחקרה עסק באופן שבו מוסדות וגופים לאומיים במדינת ישראל נערכים לאיומים ביולוגיים עתידיים. כותרתו: "State, Preparedness, and Uncertainty: Preparedness for Biological Threats in Israel." בשנת 2007 מאמר שפרסמה נבחר על ידי ה-American Ethnological Society of the American Anthropological Association כמאמר הטוב ביותר (לדוקטורנטים). בשנים 2006–2008 הייתה חוקרת אורחת באוניברסיטת קליפורניה בברקלי ובשנים 2008–2010 הייתה מרצה עמיתה באוניברסיטה העברית. בשנת 2009 הייתה מרצה עמיתה במכללת רופין. בשנים 2010–2012 הייתה פוסט-דוקטורנטית באוניברסיטת סטנפורד וחקרה היבטים פוליטיים של מדע וסיכון בפרויקטים בתחום הביו-ביטחון בישראל וארצות הברית. בשנת 2012 זכתה במלגת אלון מטעם המועצה להשכלה גבוהה וקיבלה מינוי כחברת הסגל בבית הספר למדיניות ציבורית באוניברסיטה העברית. בשנת 2016 הועלתה לדרגת מרצה בכירה וקיבלה קביעות. ב-2021 קיבלה מינוי של פרופסור. מחקרה עוסק בהיערכות לאי ודאות ותכנון תרחישי עתיד, והיא חוקרת את השימוש בתרחישים בארגונים גלובאליים ובתחומי הבריאות והאנרגיה. היא עורכת מחקר על תרחישים וטכנולוגיות תכנון עתיד בתחום ההייטק ובמבט משווה בין ישראל לארצות הברית. היא חקרה את נושא ההיערכות של גורמים מדינתיים לשפעת פנדמית בהקשר של סיכון ואי-ודאות. כמו כן חקרה את תחום התרחישים ותרגילי ההיערכות ואת האופן שבו גופי היערכות לאומיים בישראל מכינים ומתרגלים תרחישי חירום. בשנת 2020, ייעצה לראש ממשלת ישראל דאז בנימין נתניהו בקשר להתפרצות נגיף הקורונה בישראל. בשנת 2003 הייתה עוזרת פרלמנטרית של יו"ר הקואליציה ח"כ גדעון סער. בין השנים 2006–2010 הייתה בעלת טור פובליציסטי בעיתון מעריב ובין השנים 2014–2016 ובהמשך מאז 2019 מפרסמת מאמרים פובליציסטיים בעיתון ישראל היום. לקראת הבחירות לכנסת העשרים ב-2015 הודיע בנימין נתניהו כי תשובץ ברשימת הליכוד במקום ה-23, אך לבסוף הדבר לא יצא לפועל. חברה בתנועת הביטחוניסטים. חברה בפאנלים בעכשיו 14. סמימיאן-דרש נשואה ואם לשניים, ומתגוררת בירושלים. לימור סמימיאן-דרש, ברשת החברתית פייסבוק לימור סמימיאן-דרש, ברשת החברתית אקס (טוויטר) לימור סמימיאן-דרש, באתר ResearchGate לימור סמימיאן-דרש, באתר גוגל סקולר מידע על לימור סמימיאן-דרש בקטלוג הספרייה הלאומית סמימיאן-דרש, באתר האוניברסיטה העברית בירושלים (באנגלית) כתבות מאת סמימיאן-דרש, באתר ישראל היום ראיון עימה שנערך בעקבות מאמרשפרסמה בכתב העת Cultural Anthropology שעסק בהיערכות לאי-ודאות: Working with Uncertainty: An Interview with Limor Samimian-Darash לימור סממיאן דרש (1974-), דף שער בספרייה הלאומית Dr. Limor Samimian-Darash, scholars.huji.ac.il (באנגלית) יהונתן ליס, נתניהו מבקש לשריין את ד"ר ענת ברקו ואת ד"ר לימור סמימיאן דרש ברשימת הליכוד, באתר הארץ, 28 בינואר 2015 אריק בנדר, ‏סוף לחיפושים: נתניהו ישריין שתי אקדמאיות ברשימת הליכוד לכנסת, באתר מעריב אונליין, 28 בינואר 2015 Research Projects, scholars.huji.ac.il (באנגלית) הודעת ראש בית הספר פדרמן חיים לוינסון, פובליציסטית שמרבה לתמוך בנתניהו תקבל ממשרדו שכר על ייעוץ בעניין הקורונה, באתר הארץ, 28 ביולי 2020 יהונתן ליס, רגע לפני סגירת רשימת הליכוד: בני בגין שוריין במקום ה-11, באתר הארץ, 29 בינואר 2015 בכיר התנועה באתר הביטחוניסטים